cyanic-selkie/wikianc huggingface dataset:
কলকাতা শহরতলি রেল
ব্যবস্থাটি ভারতীয় রেলের দুটি জোন দ্বারা পরিচালিত হয় - পূর্ব রেল ও দক্ষিণ পূর্ব রেল জোন। এই জোনগুলির মধ্যে পূর্ব রেল হাওড়া ও শিয়ালদহ বিভাগে এবং দক্ষিণ পূর্ব রেল খড়গপুর বিভাগে বিভক্ত। শহরের তিনটি প্রধান টার্মিনাল হাওড়া, শিয়ালদহ ও কলকাতা রেলওয়ে স্টেশন নেটওয়ার্কের রেল পরিষেবা প্রদান করে। শালিমার ও সাঁতরাগাছি মেল/এক্সপ্রেস ট্রেনের পাশাপাশি প্যাসেঞ্জার/দ্রুত যাত্রীবাহী ট্রেনের টার্মিনাল স্টেশন হিসাবে কাজ করে।
ইতিহাস
কলকাতা শহরতলি রেল হল ভারতে ব্রিটিশদের দ্বারা নির্মিত দ্বিতীয় যাত্রীবাহী রেলপথের একটি শাখা। প্রথম ট্রেনটি হাওড়া ও হুগলি স্টেশনের মধ্যে ১৮৫৪ স্লাএর ১৫ই আগস্ট যাত্রা করে এবং এটি ইস্ট ইন্ডিয়ান রেলওয়ে (ইআইআর) দ্বারা পরিচালিত হয়েছিল। বালি, শ্রীরামপুর ও চন্দননগর স্টেশনে বিরতির সহ নিয়মিত পরিষেবাগুলি একই দিনে ৩৮.৬ কিমি (২৪.০ মাইল) দীর্ঘ রেলপথে চালু করা হয়েছিল। ব্রডগেজ শেওরাফুলি-তারকেশ্বর শাখা লাইনটি তারকেসুর রেলওয়ে কোম্পানি ১৮৮৫ সালের ১লা জানুয়ারিতে চালু করেছিল।
সমস্ত রেলওয়ে কোম্পানি, জোন ও বিভাগগুলিকে ১৯৫১ সালে একত্রিত করা হয়েছিল এবং পুনরায় শ্রেণীবদ্ধ করা হয়েছিল। এর ফলে পূর্ব রেল (ইআর) ও দক্ষিণ পূর্ব রেল (এসইআর) জোন গঠন করা হয়। ভারতীয় রেলের এই জোনগুলি বর্তমানে কলকাতা শহরতলি রেল পরিচালনা করে।
নেটওয়ার্ক
আয়তনের দিক থেকে কলকাতা শহরতলি রেল ভারতের ছয়টি এ-১ শহরের মধ্যে সবচেয়ে ছোট। যাইহোক, ট্র্যাকের দৈর্ঘ্য এবং স্টেশনের সংখ্যা অনুসারে কলকাতা শহরতলির রেল হল ভারতের বৃহত্তম শহরতলির রেলওয়ে নেটওয়ার্ক। সামগ্রিক ট্র্যাকের দৈর্ঘ্য হল এবং ৪৫৮টি স্টেশন রয়েছে। সিস্টেমটি দুটি জোনাল বিভাগ ( ভারতীয় রেলওয়ের অধীনে), পূর্ব রেল (ER) এবং দক্ষিণ পূর্ব রেল (SER) দ্বারা পরিচালিত হয়।পূর্ব রেলওয়ের পাশাপাশি দক্ষিণ পূর্ব রেলওয়ের দ্রুত শহরতলি রেল করিডোরগুলি দূর-দূরত্বের এবং মালবাহী ট্রেনগুলির সাথে ভাগ করা হয়, যখন অভ্যন্তরীণ শহরতলির পরিষেবাগুলি একচেটিয়া সমান্তরাল ট্র্যাকে কাজ করে৷ এসইআর দক্ষিণ পূর্ব লাইন পরিচালনা করে এবং ইআর পূর্ব লাইন, সার্কুলার লাইন, কর্ড লিঙ্ক লাইনের পাশাপাশি শিয়ালদহ দক্ষিণ লাইন পরিচালনা করে।
দক্ষিণ পূর্ব লাইন
কলকাতার দক্ষিণ পূর্ব লাইনে তিনটি বড় করিডোর রয়েছে, যেগুলি শহরতলির উপগ্রহ শহরে যাওয়ার সময় দুটি শাখায় বিভক্ত। দুটি করিডোর—একটি লোকাল এবং অন্যটি—দক্ষিণ পূর্ব রেলপথ অনুসরণ করে এবং হাওড়া জংশন থেকে মেদিনীপুর পর্যন্ত দূরত্ব অবধি বিস্তৃত।
মূল লাইন দুটি শাখা লাইনে বিভক্ত - দক্ষিণ-পূর্বে দৈর্ঘ্য পাঁশকুড়া-হলদিয়া লাইন পাঁশকুড়া জংশন থেকে এবং উত্তরে  দৈর্ঘ্য সাঁতরাগাছি জংশন থেকে সাঁতরাগাছি -আমতা লাইন। এই করিডোরগুলি 'প্রধান' দক্ষিণ পূর্ব লাইন গঠন করে। দক্ষিণ পূর্ব লাইনেও দুটি শাখা লাইন রয়েছে, যথাক্রমে  দৈর্ঘ্য লাইন শালিমার এবং তমলুকের সাথে সাঁতরাগাছিকে  এবং    দৈর্ঘ্য লাইন দীঘার সাথে সংযুক্ত করে।
হাওড়া জংশনে পূর্ব লাইনের সাথে দক্ষিণ পূর্ব লাইনের একটি ইন্টারচেঞ্জ স্টেশন আছে। রোলিং স্টকের মধ্যে এসি-র পাশাপাশি দ্বৈত-চালিত AC/DC EMU রয়েছে। টিকিয়াপাড়া এবং পাঁশকুড়ায় এই লাইনের প্রধান কারশেড।
৬ সেপ্টেম্বর ২০০৯ তারিখে, তৎকালীন রেলমন্ত্রী, মমতা বন্দ্যোপাধ্যায় কলকাতা শহরতলিতে মাতৃভূমি নামে লেডিস স্পেশাল লোকাল ট্রেন চালু করার ঘোষণা দেন। প্রথম স্থানীয় মাতৃভূমি স্পেশাল লোকাল হাওড়া থেকে খড়গপুর পর্যন্ত চলে।
পূর্ব লাইন
কলকাতার পূর্ব লাইন, কলকাতা শহরতলির রেলের বৃহত্তম নেটওয়ার্ক, দুটি বিভাগ নিয়ে গঠিত - হাওড়া এবং শিয়ালদহ বিভাগ (নিজস্ব টার্মিনালের নামানুসারে) - যা হুগলি নদীর উভয় তীরে পরিবেশন করে।
পূর্ব লাইনে ব্যান্ডেল জংশন থেকে নৈহাটি জংশন পর্যন্ত একটি সংযোগ রয়েছে যার দৈর্ঘ্য যা হাওড়া এবং শিয়ালদহ বিভাগের মধ্যে একটি গুরুত্বপূর্ণ সংযোগ।
এই লাইনের প্রধান কার শেড (ডিপো) হল হাওড়া বিভাগের হাওড়া জং এবং ব্যান্ডেল এবং শিয়ালদহ বিভাগের নারকেলডাঙ্গা, বারাসাত এবং রানাঘাটে।
শিয়ালদহ বিভাগের প্রথম মাতৃভূমি লোকাল ২০১৮ সালের অক্টোবরে শুরু হয়েছিল; এটি ছিল ভারতীয় রেলের ইতিহাসে প্রথম সমস্ত মহিলা যাত্রীবাহী ট্রেন। এতে মহিলা মোটরম্যান, গার্ড এবং নিরাপত্তা কর্মী ছিল। ২৪ আগস্ট ২০১৫ তারিখে, একদল যাত্রীর প্রতিবাদে ট্রেন চলাচলে বাধা দেওয়ার পরে বারাসত এবং বনগাঁও লাইনের মধ্যে ট্রেন পরিষেবা বন্ধ করে দেওয়া হয়েছিল।তারা মাতৃভূমি মহিলা স্পেশাল ট্রেনে পুরুষ যাত্রীদের ভ্রমণের অনুমতি দেওয়ার দাবি জানিয়েছে।এটি ঘটেছিল যখন পূর্ব রেলওয়ে মাতৃভূমি লোকালে পুরুষ যাত্রীদের ভ্রমণের অনুমতি দেওয়ার সিদ্ধান্ত প্রত্যাহার করে নেয়।
চক্র রেল
সার্কুলার রেলওয়ে করিডোরটি কলকাতার অভ্যন্তরীণ শহরের আশেপাশের এলাকাগুলোকে ঘিরে রেখেছে। এর দৈর্ঘ্যে  ২০টি স্টেশন সহ, এই লাইনটি পূর্ব রেলওয়ের শিয়ালদহ বিভাগের এখতিয়ারের অধীনে। দম দম জংশন থেকে টালা পর্যন্ত, লাইনটি ডাবল-ট্র্যাক, যখন টালা থেকে মাঝেরহাট, লাইনটি একক-ট্র্যাক। টালা থেকে মাঝেরহাট পর্যন্ত হুগলি নদীর পাশ দিয়ে প্রবাহিত, এটি মাঝেরহাটের পরে শিয়ালদহ দক্ষিণ ট্র্যাকের সমান্তরালে মিলিত হয় এবং শিয়ালদহ (যা একটি টার্মিনাল স্টেশন) বাইপাস করার জন্য পার্ক সার্কাসে উন্নীত হয়। শিয়ালদহ বাইপাস করার পরে, এটি বিধাননগর রোডে মূল লাইনে পুনরায় যোগ দেয় এবং আবার দমদম জং-এ শেষ হয়। লাইনটি চক্র রেল নামেও পরিচিত।
কলকাতা চক্ররেল পর্যটকদের জন্য একটি আকর্ষণীয় বিন্দু। যেহেতু এটি হাওড়া সেতু, বিদ্যাসাগর সেতুর নীচে চলে এবং হুগলি নদীর সমান্তরালে চলে, একাধিক পর্যটন স্থান এবং ঘাটকে সংযুক্ত করে এটি প্রতিদিনের যাত্রী এবং দর্শনার্থীদের জন্য একটি প্রাকৃতিক দৃশ্যে অ্যাক্সেস সরবরাহ করে।
শিয়ালদহ দক্ষিণ লাইন
শিয়ালদহ দক্ষিণ লাইন হল কলকাতা থেকে পশ্চিমবঙ্গের সুন্দরবনের একটি গুরুত্বপূর্ণ সংযোগ। এটি পূর্ব রেলওয়েরও অংশ।এই লাইনটিতে চারটি করিডোর রয়েছে এবং দক্ষিণ শহরতলির সাথে কলকাতার সাথে সংযোগকারী শাখা লাইন হিসাবে বিভাজিত।প্রধান লাইন শিয়ালদহ থেকে শুরু হয় নামখানা রেলওয়ে স্টেশনে শেষ হয়ে দৈর্ঘ্যের। প্রধান লাইন লক্ষীকান্তপুর রেলওয়ে স্টেশন পর্যন্ত ডাবল-ট্র্যাক এবং লক্ষ্মীকান্তপুর থেকে নামখানা পর্যন্ত একক-ট্র্যাক। এই করিডোরের প্রথম শাখা লাইনটি বালিগঞ্জ জংশন থেকে শুরু হয় এবং  দৈর্ঘ্যের বজবজ রেলওয়ে স্টেশনে শেষ হয়। একটি দ্বিতীয় শাখা লাইন সোনারপুর জংশনে শুরু হয় এবং ক্যানিংয়ে  দৈর্ঘ্যের সাথে শেষ হয়। তৃতীয় শাখা লাইনটি বারুইপুর জংশন রেলওয়ে স্টেশন থেকে শুরু হয় এবং ডায়মন্ড হারবার রেলওয়ে স্টেশনে  দৈর্ঘ্যের সাথে শেষ হয়। সোনারপুরে এই লাইনের একমাত্র ডিপো আছে। এই লাইনের তিনটি ইন্টারচেঞ্জ স্টেশন রয়েছে, সার্কুলার রেলওয়ের সাথে মাঝেরহাট এবং পার্ক সার্কাসে এবং পূর্ব লাইনের জন্য শিয়ালদহে।
কর্ড লিঙ্ক লাইন
এই করিডোরে একটি বিখ্যাত পর্যটন স্পট রয়েছে, দক্ষিণেশ্বর কালী মন্দির, যেখানে রামকৃষ্ণ পরমহংস পুরোহিত হিসাবে কাজ করেছিলেন। এতে সড়ক-কাম-রেল সেতু, বিবেকানন্দ সেতু (বালি সেতু নামেও পরিচিত)।
এর তিনটি ইন্টারচেঞ্জ স্টেশন রয়েছে। পূর্ব লাইনের জন্য দমদম জংশনে (শিয়ালদহ-গেদে মেইনলাইন), পূর্ব লাইনের জন্য ডানকুনি জংশনে (হাওড়া-বর্ধমান কর্ড) এবং বালি হল্টে (বালি স্টেশনের উপরে) পূর্ব লাইনের (হাওড়া-বর্ধমান প্রধাণ লাইন) বিনিময় সম্ভব। কলকাতা মেট্রো লাইন ১ -এর সম্প্রসারণ এই লাইনের সমান্তরালে চলে, এবং দমদম, বরানগর এবং দক্ষিণেশ্বর স্টেশনে ইন্টারচেঞ্জ সুবিধা আছে।
পারস্পরিক ইভিএফ
পারস্পরিক ইভিএফ (ইংরেজিঃ Reciprocal IVF) মাতৃত্বের বিনিময়,দম্পতির ইভিএফ নামে পরিচিত। এটি হচ্ছে এমন একধরনের পরিবার পরিকল্পনা যেখানে দম্পতির দুইজন সদস্যই নারীত্বসূচক প্রজনন অঙ্গ বহন করেন। এই পরিকল্পনায় ইন ভিট্রো ফার্টিলাইজেশন (ইভিএফ) পদ্ধতি অনুসরণ করা হয়। এ পদ্ধতিটা হলো প্রথমে একজন নারীর ডিম্বাশয় থেকে তার ডিম্বাণু অপসারণ করে পরীক্ষাগারে নিষিক্ত করা হয়, এবং সেখানে সৃষ্ট এক বা একাধিক ভ্রুণ পরবর্তীতে নারীর জরায়ুতে প্রতিস্থাপিত করা হয়। এভাবেই একজন নারী গর্ভসঞ্চার (গর্ভবতী) করে। সাধারণ ইভিএফের সাথে রিসিপ্রোকাল ইভিএফের পার্থক্য হলোঃ এখানে দুজন নারীই এই পদ্ধতির সাথে জড়িত থাকে। এখানে দম্পতির একজন থেকে ডিম্বাণু নেওয়া হয় এবং পরবর্তীতে নিষিক্ত করার পর অন্য সঙ্গীর দেহে সে ভ্রুণ প্রতিস্থাপিত করার মাধ্যমে তিনি গর্ভবতী হন। গঠনগত ভাবে বিবেচনা করলে এই ইভিএফ ডিম্বাণু দানের সাথে সাদৃশ্যপূর্ণ।
২০১৮ সালে ইউরোপে অবস্থিত ১২০ জন নারী সমকামী দম্পতির উপর করা গবেষণা অনুসারে ৬০ শতাংশ দম্পতি রিসিপ্রোকাল ইভিএফ বা পারস্পরিক ইভিএফ পদ্ধতির মাধ্যমে সন্তান জন্ম দিয়ে থাকে।
পেরিন্তালমন্না
পেরিনথলমান্না (Perinthalmanna) ভারতের কেরালা রাজ্যের মালাপ্পুরম জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে পেরিনথলমান্না শহরের জনসংখ্যা হল ৪৪,৬১৩ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে পেরিনথলমান্না এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
রয় লামসাম
জন প্যাট্রিক রয় লামসাম (รอย ล่ำซำ; জন্ম ১৫ মে, ১৯৮০) একজন হংকং-এর ক্রিকেটার যিনি ১৯৯৭ থেকে ২০০৮ সালের মধ্যে ৮ টি একদিনের আন্তর্জাতিক এবং চারটি আইসিসি ট্রফি ম্যাচ খেলেছেন। তিনি হংকংয়ের হয়ে ব্যাটিং অর্ডারে পাঁচ থেকে আট জনের মধ্যে বিশেষজ্ঞ ব্যাটসম্যান হিসেবে ব্যাটিং করতেন। তিনি ১৫ টি আইসিসি ট্রফি রান এবং ২৪ টি ওয়ানডে আন্তর্জাতিক রান করেছেন। আইসিসি ট্রফিতে তার প্রথম ম্যাচে হংকংয়ের হয়ে সপ্তম অর্ডারের বোলার হয়ে কানাডার বিপক্ষে ফাইনাল ওভার বোলিং করেছিলেন তিনি। তবে, তিনি প্রথমে দুটি ওয়াইড বল করেছিলেন (যার একটিতে তিনটি রান হয়েছিল) এবং পরে আহত হন। ওয়াইড বলের রান বোলারের বিপক্ষে গণনার কারণে, এবং ওয়াইড বলটি কোনো বল হিসেবে গণনা না করার কারণে লামসাম কোনও বল না করে ওভার শেষ করেছিলেন - এবং চারটি রান গণনা করা হয়েছিল। যেহেতু এটি তার আইসিসি ট্রফিতে একমাত্র বোলিং ছিল, তাই এখনও এটি তার ক্যারিয়ারের রেকর্ড।
লামসাম ২০০৪ এশিয়া কাপে হংকংয়ের হয়ে খেলার জন্য নির্বাচিত হয়েছিলেন, আট রান করেছিলেন এবং বাংলাদেশের বিপক্ষে শূন্য উইকেট নিয়েছিলেন। ২০০৮ এশিয়া কাপে তিনি ভারতের বিপক্ষে দ্বিতীয় ওয়ানডে খেলেছিলেন, মহেন্দ্র সিং ধোনির দ্বারা রান আউট হওয়ার আগে ১৬ রান করেছিলেন।
জোনাস হেনরিকসেন
জোনাস হেনরিকসেন (জন্ম: ১৭ এপ্রিল ২০০০) একজন ডেনিশ ক্রিকেটার। এপ্রিল ২০১৮ এ, মালয়েশিয়ায় আইসিসি বিশ্ব ক্রিকেট লীগ চতুর্থ বিভাগের প্রতিযোগিতার জন্য ডেনমার্কের দলে জায়গা পেয়েছিলেন তিনি। ডেনমার্কের টুর্নামেন্টের চতুর্থ ম্যাচে উগান্ডার বিপক্ষে তিনি খেলেছেন।
সেপ্টেম্বর ২০১৮ এ ওমানের ২০১৮ আইসিসি বিশ্ব ক্রিকেট লীগ তৃতীয় বিভাগ টুর্নামেন্টের জন্য তাকে ডেনমার্কের স্কোয়াডভূক্ত করা হয়েছিল। ২০১৯ সালের মে মাসে গার্নসিতে অনুষ্ঠিত ২০১৮-১৯ আইসিসি টি-টোয়েন্টি বিশ্বকাপের ইউরোপ বাছাইপর্বের টুর্নামেন্টের আঞ্চলিক ফাইনালের প্রস্তুতির জন্য আয়ারল্যান্ডে লিনস্টার লাইটনিংয়ের বিপক্ষে পাঁচ ম্যাচের সিরিজের জন্য ডেনমার্কের দলভুক্ত হয়েছিলেন তিনি।
আগস্ট ২০১৯ এ, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ টুর্নামেন্টের জন্য ডেনমার্কের দলে জায়গা দেওয়া হয়েছিল।
অযৌন প্রজনন
অযৌন প্রজনন (Asexual reproduction) হল যৌনতাবিহীন বংশবৃদ্ধি প্রক্রিয়া ।
মিওসিস প্রক্রিয়ায় জনন কোষ বা গ্যামেট তৈরি এবং দুটি ভিন্ন লিঙ্গের গ্যামেটের সংযুক্তি ব্যতিরেকে একটিমাত্র জীবদেহ থেকে স্বতন্ত্র অপত্য তৈরি হওয়ার ঘটনাকে অযৌন জনন বলে। এই প্রজনন প্রক্রিয়ায় একটিমাত্র জীব নিজের অবিকল প্রতিলিপি বা ক্লোন তৈরি করে। ফলে, জনিতৃ জীব এবং প্রতিলিপিত নতুন জীবের জিনের গঠন সম্পূর্ণ অপরিবর্তিত থাকে।
এককোষী জীবদেহে (মনেরা ও প্রোটিস্টা) অযৌন জনন সর্বাধিক পরিলক্ষিত হয়। এছাড়া বিবর্তনগতভাবে অনুন্নত জীবেরাও অযৌন পদ্ধতিতে জনন ক্রিয়া সম্পন্ন করে। উন্নত উদ্ভিদদের ক্ষেত্রে অঙ্গজ জননের মাধ্যমে অযৌন জনন ঘটে। মেরুদণ্ডী এবং উন্নত অমেরুদণ্ডী প্রাণীদের ক্ষেত্রে অযৌন জনন সাধারণত ঘটে না।
বিপুল বৈচিত্র্যময় জীবজগতে প্রতিটি জীব তার নিজস্ব জনন পদ্ধতিতে বিবর্তিত হয়েছে। এই প্রজনন পদ্ধতি জীবের বাসস্থান, আভ্যন্তরীণ শারীরিক গঠন এবং আরও অন্যান্য নিয়ামক দ্বারা নির্ধারিত হয়। বিভাজন (Fission), কোরকোদ্গম (Budding), রেণু উৎপাদন (Sporulation), গেমা গঠন (Gemmae formation), খণ্ডীভবন ও পুনরুৎপাদন (Fragmentation & Regeneration), অঙ্গজ জনন (Vegetative propagation) এবং অন্যান্য উপায়ে অযৌন জনন সংঘটিত হয়।
অযৌন জননের প্রকার
এক্ষেত্রে মাতৃ জীবদেহ মাইটোসিস প্রক্রিয়ায় দুই বা ততোধিক ভাগে বিভাজিত হয়ে স্বতন্ত্র অপত্যে পরিণত হয়। অ্যামিবা(দ্বি-বিভাজন), প্লাজমোডিয়াম(বহুবিভাজন), প্যারামিসিয়ামের ক্ষেত্রে এই প্রকারের অযৌন জনন দেখা যায়। এক্ষেত্রে মাতৃ জীবদেহের উপরিতল থেকে এককোশী বা বহুকোশী উপবৃদ্ধি বা 'কোরক' উৎপন্ন হয়। ক্রমান্বয়ে বৃদ্ধিপ্রাপ্ত কোরক একসময় মাতৃ জীবদেহ থেকে বিচ্ছিন্ন হয়ে নতুন অপত্য জীবের সৃষ্টি হয়। ইস্ট, হাইড্রার ক্ষেত্রে এই প্রকারের অযৌন জনন দেখা যায়। 'রেণু' হল মাইটোসিস প্রক্রিয়ায় বিভাজিত ক্ষুদ্র, এককোশী, পাতলা বা পুরু প্রাচীর বিশিষ্ট জনন একক। এই রেণুগুলি ছড়িয়ে পড়ার পরে অঙ্কুরিত হয়ে স্বতন্ত্র জীবের জন্ম দেয়। মনেরা, প্রোটিস্টা, ছত্রাক ও অ্যালগির সদস্যদের মধ্যে রেণু উৎপাদনের ঘটনা সচরাচর পরিলক্ষিত হয়। এই অযৌন রেণু বিভিন্ন প্রকারের হয়। যেমনঃ ওইডিয়া, কনিডিয়া, চলরেণু (Zoospores), স্পোরাঞ্জিওস্পোর, ক্ল্যামাইডোস্পোর ইত্যাদি।
মগৌক
মগৌক (উচ্চারিত: ) হচ্ছে মায়ানমারের শান প্রদেশের পিয়িন উ-লয়িন (Pyin Oo Lwin) জেলায় অবস্থিত একটি শহর, যা মান্দালয় হতে উত্তরে, এবং শোয়েবো হতে  উত্তর-পূর্বে অবস্থিত। ইয়াঙ্গুন থেকে উত্তরে প্রায় ৮২০ কিলোমিটার (৫১০ মাইল) দূরে অবস্থিত এই শহরটি।
ইতিহাস
ধারণা করা হয়, ১২১৭ সালে তিনজন পথহারা শিকারী একটি ধসে পড়া পাহাড়ের গোড়ায় তিনটি চুনি (ruby) আবিষ্কার করার পর, মগৌক প্রতিষ্ঠিত হয়। কল্পকাহিনী অনুসারে, ঐ শিকারীরা মোমেক (Momeik) এ তাদের বাড়িতে ফিরে গিয়ে সেই মূল্যবান রত্ন স্থানীয় সাওফা (saopha) কে উপহার দেয়, যে ঐখানে একটি গ্রাম প্রতিষ্ঠা করে যেখানে আধুনিক কালের মগৌক শহরটি অবস্থিত।
সামরিক জান্তার শাসনামলে মগৌকে বিদেশি পর্যটকদের প্রবেশে নিষেধাজ্ঞা ছিল। ১৯৯৫-৯৬ এ এই নিষেধাজ্ঞা তুলে নেওয়া হলেও বছরখানেকের মধ্যেই তা আবার পুনর্বহাল করা হয়। ২০০৩ সাল থেকে আবার বিদেশি পর্যটকদের বিশেষ অনুমতি সাপেক্ষে এখানে ভ্রমণের বিধান চালু হয়।
২০১৮ সালে, মগৌক শহর এর ৮০০-তম প্রতিষ্ঠাবার্ষিকী উদ্‌যাপন করে।
ভূগোল
উচ্চতায় অবস্থিত মগৌক শহরে সারা বছরই মোটামুটি নাতিশীতোষ্ণ জলবায়ু বিরাজ করে। শহরটিতে বামা (Bamar), শান (Shan), লিসু (Lisu), পালাউঁ (Palaung), এবং কারেন (Karen) জনগোষ্ঠী ছাড়াও চীনা, ভারতীয় ও গুর্খাদেরও বাস রয়েছে। এই শহর (city) আবার দুটি নগরে (town) বিভক্ত – মগৌক এবং ক্যাৎ পিন (Kyat Pyin)। মগৌক চার মাইল দীর্ঘ এবং দুই মাইল চওড়া। অনেকগুলো পর্বতবেষ্টিত একটি উপত্যকায় এটা অবস্থিত। মগৌকের প্রায় ৭ মাইল দক্ষিণ–পশ্চিমে ক্যাৎ পিন (Kyat Pyin) অবস্থিত। এই এলাকায় বেড়াতে যাওয়ার জন্য পর্যটকদের বিশেষ অনুমতি এবং ভ্রমণপথ প্রদর্শক থাকা বাধ্যতামূলক।
অর্থনীতি
মগৌক এবং আশপাশের গ্রামগুলো প্রাচীনকাল থেকেই মূল্যবান রত্নপাথর, বিশেষত চুনি (ruby) ও নীলমণির (sapphire) জন্য বিখ্যাত, তবে এখানে স্পিনেল (spinel), লাপিস লাজুলি (lapis lazuli), তামড়ি (garnet), চন্দ্রমণি (moonstone), পেরিডট (peridot) এবং ক্রিসোবেরিল বা বৈদুর্য (chrysoberyl) সহ অনেক আধা-মূল্যবান পাথরও (semi-precious stones) পাওয়া যায়। এসব পাথর পাললিক মর্মরের নুড়ির মধ্যে পাওয়া যায়, যা খনি খনন (panning), সুড়ঙ্গকরণ (tunneling), স্বহস্তে কূপ খনন ইত্যাদি উপায়ে উত্তোলন করা হয়ে থাকে। খনন প্রক্রিয়ার যান্ত্রিকীকরণ হয়েছে খুব সামান্যই। নুড়ি পাথরগুলো আসে মগৌক রূপান্তর বলয় (Mogok metamorphic belt) থেকে প্রাপ্ত রূপান্তরিত চুনাপাথর (মর্মর) হতে।
এসব রত্ন মগৌকের বাজারে বিক্রি করা হয়। তবে বিদেশিদেরকে এই শহর ভ্রমণ করতে বিশেষ অনুমতি নিতে হয় এবং অসরকারি লাইসেন্সধারী ব্যবসায়ীদের সাথে রত্ন ক্রয় বা রপ্তানি করা নিষিদ্ধ।
নির্দিষ্ট কয়েক ধরনের চুনি'র শতকরা ৯০ শতাংশই আসে মায়ানমার থেকে। শ্রীলঙ্কা এবং আফ্রিকার কয়েকটি জায়গাসহ পৃথিবীর অনেক স্থানেই চুনি পাওয়া যায়। তবে গুণগত মানে মগৌকের চুনিই বিশ্বসেরা। এই লোহিত পাথরগুলো এদের বিশুদ্ধতা ও আভা'র (hue) জন্যই এত মহার্ঘ্য। মায়ানমারের রত্নপাথরের সিংহভাগের ক্রেতা হচ্ছে থাইল্যান্ড। মান্দালয় থেকে উত্তরে অবস্থিত পর্বতময় মগৌকের "চুনির উপত্যকা" (Valley of Rubies)- কে বলা হয় চুনির আদি উৎস, যার মধ্যে রয়েছে বিশ্বের সর্বোৎকৃষ্ট পিজিওন'স ব্লাড (pigeon's blood) চুনি এবং বিশ্বের সুন্দরতম "রাজকীয় নীল" রঙের নীলমণি পাথর।
গ্যাব্রিয়েলা সাবাতিনি
গ্যাব্রিয়েলা বিয়াত্রিজ সাবাতিনি (জন্ম ১৬ই মে ১৯৭০) একজন আর্জেন্টিনীয় প্রাক্তন পেশাদার টেনিস খেলোয়াড়। তিনি ১৯৮০-এর দশকের শেষের দিকে এবং ১৯৯০-এর দশকের গোড়ার দিকের মহিলা সার্কিটের শীর্ষস্থানীয় খেলোয়াড়দের একজন। তিনি ১৯৯০ সালে ইউএস ওপেনে মহিলা গ্র্যান্ড স্ল্যামে একক শিরোপা, ১৯৮৮ সালে উইম্বলডনে মহিলাদের গ্র্যান্ড স্ল্যামে ডাবলস, ১৯৮৮ এবং ১৯৯৪ সালে দুটি ডব্লিউটিএ ফাইনাল, এবং ১৯৮৮ সালে সিওলে অলিম্পিক ক্রীড়া প্রতিযোগিতায় একটি রৌপ্য পদক জিতেছিলেন। মিয়ামি এবং রোম সহ মহিলাদের সর্বাধিক স্তরের নিয়মিত ইভেন্টগুলিতেও সাবাতিনি জিতেছেন (চারবার)। ১৯৮০ এর দশকের শেষদিকে, জার্মান সুগন্ধি সংস্থা মুয়েলহেন্সের সাথে যৌথভাবে, সাবাতিনি কিছু বিশেষ সুগন্ধি বাজারে আনেন। তার নামাঙ্কিত সুগন্ধি আত্মপ্রকাশ করে ১৯৮৯ সালে।
প্রথম জীবন
সাবাতিনি ১৬ই মে ১৯৭০ সালে আর্জেন্টিনার বুয়েনোস আইরেসে জন্মগ্রহণ করেছিলেন। তার বাবা ও মায়ের নাম যথাক্রমে ওসভালদো এবং বিয়াত্রিজ গারোফালো সাবাতিনি। তার এক বড় ভাই আছে। তার বাবা জেনারেল মোটরস-এর একজন আধিকারিক।
অরুণ সোম
অরুণ সোম একজন বাঙালি অনুবাদক। তিনি ৪০টির অধিক রুশ বই বাংলা ভাষায় অনুবাদ করেছেন।
গ্যাব্রিয়েলা সাবাতিনি
প্রথম জীবন
সাবাতিনই বলেছিলেন যে সাংবাদিক এবং প্রচারের খ্যাতি এড়াতে তিনি কমবয়সে ইচ্ছাকৃতভাবে খেলায় হেরে যেতেন। তিনি তার ৪৩ বছর বয়সে এই দাবিটি করেন, তিনি এও বলেছিলেন যে তার একটি বড় সমস্যা ছিল তিনি লাজুক এবং তিনি ভাবতেন কোনও প্রতিযোগিতা জেতার পরে তাকে কথা বলতে হবে; তাই প্রায়ই তিনি সেমিফাইনালে হেরে যেতেন।
অরুণ সোম
প্রথম জীবন
অরুণ সোমের আদিবাড়ি অধুনা বাংলাদেশে। তার ছোটবেলা কেটেছে ঢাকার সিদ্ধেশ্বরীতে। পঞ্চাশের দাঙ্গার পর তার পিতা সপরিবারে বাংলাদেশ ছেড়ে ভারতে আসেন। ষাটের দশকের গোড়ার দিকে যখন তিনি বিশ্ববিদ্যালয়ে পড়তেন তখন তিনি রুশ ভাষা শেখার বিষয়ে আগ্রহী হন। তার রাশিয়ান ভাষা শেখার বিষয়টি কিছুটা রাজনৈতিকও ছিল। তিনি মাক্সিম গোর্কির রচিত মা এবং আত্মজীবনীমূলক উপন্যাসগুলির মাধ্যমে রাশিয়ান সাহিত্যের সঙ্গে পরিচিত হন।
গ্যাব্রিয়েলা সাবাতিনি
খেলোয়াড় জীবন
সাবিতিনি জুনিয়র হিসাবেই প্রথম টেনিস বিশ্বের নজরে এসেছিলেন। তিনি ৬ বছর বয়সে টেনিস খেলতে শুরু করেছিলেন এবং ৮ বছর বয়সে তিনি প্রথম টুর্নামেন্ট জিতেছিলেন। ১৯৮৩ সালে, ১৩ বছর বয়সে, তিনি ফ্লোরিডার মিয়ামিতে সর্বকনিষ্ঠ খেলোয়াড় হিসেবে অরেঞ্জ বাওল জেতেন। তিনি মেয়েদের একক ফরাসী ওপেন সহ ছয়টি বড় আন্তর্জাতিক জুনিয়র শিরোপা জিতেছিলেন, এবং ১৯৮৪ সালে বিশ্বের প্রথম স্থান অধিকারী জুনিয়র খেলোয়াড় ছিলেন।
অরুণ সোম
প্রথম জীবন
রাশিয়ান ভাষা শেখার পর তিনি তুর্গেনেভ ও তলস্তয়ের কয়েকটি গল্প অনুবাদ করেন। এরপর তিনি মস্কো স্টেট ইউনিভার্সিটিতে একটি স্কলারশিপ পেয়ে যান।
গ্যাব্রিয়েলা সাবাতিনি
খেলোয়াড় জীবন
১৯৮৫ সালে, ১৫ বছর ৩ সপ্তাহ বয়সে, ফরাসি ওপেনের সেমিফাইনালে পৌঁছোনো সর্বকনিষ্ঠ খেলোয়াড় হয়েছিলেন সাবাতিনি, যেখানে তিনি ক্রিস এভার্টের কাছে হেরে যান। পরে, সেই বছরে, তিনি টোকিওতে প্রথম শীর্ষ স্তরের একক শিরোপা জিতেছিলেন। ১৯৮৮ সালে, সাবাতিনি তার প্রথম একক গ্র্যান্ড স্ল্যাম ইউএস ওপেনের ফাইনালে পৌঁছেছিলেন। তিনি পশ্চিম জার্মানির স্টেফি গ্রাফের মুখোমুখি হয়েছিলেন, যিনি সে বছর পূর্ববর্তী তিনটি গ্র্যান্ড স্লাম একক ইভেন্টে জিতেছিলেন এবং চতুর্থটি জয় করতে চলেছিলেন। গ্রাফ তিন সেটে খেলাটি জেতেন। সাবাতিনিকে সিউলে অনুষ্ঠিত ১৯৮৮ গ্রীষ্মকালীন অলিম্পিকে আর্জেন্টিনার প্রতিনিধিত্ব করার জন্য নির্বাচিত করা হয়েছিল এবং উদ্বোধনী অনুষ্ঠানে তিনি তার দেশের পতাকা বহন করেন। তিনি মহিলাদের একক প্রতিযোগিতায় রৌপ্য পদক জিতেছিলেন। ফাইনালে, তিনি আবার গ্রাফের মুখোমুখি হয়েছিলেন। গ্রাফ তার "গ্র্যান্ড স্ল্যাম" (একই বছরে চারটি প্রধান প্রতিযোগিতায় জয়) কে "গোল্ডেন স্ল্যাম" (একই বছরে চারটি প্রধান প্রতিযোগিতা ও অলিম্পিক গেমসে জয়) এ রূপান্তরিত করার জন্য চেষ্টা করছিলেন। গ্রাফ ৬–৩, ৬–৩ এ জেতেন। সে বছর উইম্বলডনে মহিলাদের যুগ্ম শিরোপা জিততে গ্রাফের সাথে জুটি বেঁধেছিলেন সাবাতিনি। তিনি ১৯৮৮ সালের বছরের শেষ ডব্লিউটিএ ট্যুর চ্যাম্পিয়নশিপ জিতেছিলেন।
অরুণ সোম
কর্মজীবন
অরুণ সোম অনুবাদকের চাকরি নিয়ে সোভিয়েত ইউনিয়ন যান। তিনি ১৯৭৪ থেকে ১৯৯১ সাল পর্যন্ত মস্কোতে অনুবাদক হিসাবে কাজ করেন। এই সময় তিনি ৪০টিরও বেশি বই রাশিয়ান থেকে বাংলায় অনুবাদ করেন। সোভিয়েত ইউনিয়ন ভেঙে যাওয়ার পর তিনি রাশিয়ান স্ত্রী ও দুই কন্যাকে নিয়ে ভারতের কলকাতায় চলে আসেন। তারপর থেকে তিনি কলকাতা থেকেই তার অনুবাদের কাজ করতেন।
গ্যাব্রিয়েলা সাবাতিনি
১৯৯০-৯২: ইউএস ওপেন এবং অন্যান্য সাফল্য
সাবাতিনির পরবর্তী গ্র্যান্ড স্লাম সিঙ্গলসের ফাইনালটি এল ১৯৯০ সালে, যেখানে তিনি ক্যাথি জর্ডান, ইসাবেল ডেমোনজিট, সাবাইন অ্যাপেলম্যানস, হেলেনা সুকোভা, লীলা মেসখি এবং মেরি জো ফার্নান্ডেজকে পরাজিত করেন। এরপর নিউ ইয়র্কে ইউএস ওপেনের ফাইনালে আবারও গ্রাফের মুখোমুখি হন তিনি। সাবাতিনি গ্রাফকে সরাসরি হারিয়ে দেন, এবং তার একমাত্র একক মহিলা গ্র্যান্ড স্ল্যাম শিরোপা জেতেন। তিনি তার জয়ের কৃতিত্ব দেন নিজের আক্রমণাত্মক খেলা এবং গ্রাফের ছোট মারগুলিকে নেটে এসে আক্রমণ করে ফেরানোকে। ম্যাডিসন স্কোয়ার গার্ডেনে ডব্লিউটিএ ট্যুর চ্যাম্পিয়নশিপের সেমিফাইনালে গ্রাফকেও হারিয়েছিলেন সাবাতিনি, তবে ফাইনালে মনিকা সেলেসের কাছে পরাজিত হন ৬-৪, ৫-৭, ৩-৬, ৬-৪, ৬-২ ফলে। এটি ছিল এই প্রতিযোগিতার প্রথম পাঁচ সেটের খেলা।
১৯৯১ সালে, বছরের প্রথমার্ধেই পাঁচটি প্রতিযোগিতা জিতে সাবতিনি জোরালো ভাবে শুরু করেন। তিনি উইম্বলডনে তার তৃতীয় গ্র্যান্ড স্ল্যাম ফাইনালে পৌঁছোন এবং আবার গ্রাফের মুখোমুখি হন। গ্রাফ তিন সেটে খেলায় জয়ী হন। ১৯৯১ সালে সাবাতিনি বিশ্ব ক্রমপর্যায়ে প্রথম স্থান অর্জনের কাছাকাছি এসেছিলেন, তবে একটুর জন্য প্রথমে গ্রাফ এবং তারপরে মনিকা সেলেসের কাছে হেরে যান। তিনটি খেলোয়াড়ের র্যাঙ্কিং বছরের বেশিরভাগ সময় একে অপরের খুব কাছাকাছি ছিল ছিল।
১৯৯২ সালে পাঁচটি প্রতিযোগিতা জিতলেও, সাবাতিনি কোনও গ্র্যান্ড স্ল্যামের ফাইনালে উঠতে ব্যর্থ হন। ১৯৯২ অস্ট্রেলিয়ান ওপেন এ,সাবাতিনি সেমিফাইনালে মেরি জো ফার্নান্ডেজ এর কাছে হেরে ৬-১, ৬-৪ এ হেরে যান। ১৯৯২ ফরাসি ওপেন এ, সেমিফাইনালে সেলেসের কাছে ম্যাচটি হারেন সাবাতিনি। এই খেলায় তৃতীয় এবং নির্ণায়ক সেটে, সাবাতিনি ৪-২ তে এগিয়ে ছিলেন, তবে সেলেস পিছন থেকে খেলে সাবতিনিকে পরাস্ত করেন। সেই বছরের উইম্বলডনে, মনে হচ্ছিল সাবাতিনি টানা দ্বিতীয় বার উইম্বলডনের ফাইনালে উঠবেন, এবং ঠিক আগের বছরের মতো, সাবাতিনি গ্রাফের মুখোমুখি হন, এবার সেমিফাইনালে। অবশ্য, তাদের ১৯৯১ চ্যাম্পিয়নশিপ ম্যাচের মত নয়, গ্রাফ সহজেই সাবাতিনিকে ৬-৩, ৬-৩ এ পরাজিত করেন। ১৯৯২ সালের ইউএস ওপেন এ, কোয়ার্টার ফাইনালে সাবাতিনি আবারও ২-৬, ৬-১, ৪-৬ ফলে ফার্নান্ডেজের কাছে হেরেছিলেন।
১৯৯৩
১৯৯৩ সালে মরসুমের শুরুতে, সাবাতিনি গ্র্যান্ড স্ল্যামের দিকে এগিয়ে যেতে থাকেন। অস্ট্রেলিয়ান ওপেনে, সেমিফাইনালে উঠে সেলেসের কাছে ২-৬, ১-৬ ব্যবধানে পরাজিত হন। পরে সেই বছর রোল্যাঁ গ্যাঁরোতে, কোয়ার্টার ফাইনালে ফার্নান্ডেজের কাছে পরাজিত হন সাবাতিনি। সাবাতিনি আপাতদৃষ্টিতে অদম্য ৬-১, ৫-১ ব্যবধানে এগিয়ে গিয়েছিলেন এবং মনে হচ্ছিল সহজেই তিনি জিতবেন। তবে, দ্বিতীয় সেট টাইব্রেকে জিতে যাওয়ার পথে মেরি জো পাঁচটি ম্যাচ পয়েন্ট বাঁচিয়েছিলেন। অবশেষে, সাড়ে তিন ঘণ্টা পরে, ফার্নান্ডেজ সাবতিনিকে ১-৬, ৭-৬ (৭-৪), ১০-৮ চূড়ান্ত ফলে পরাজিত করেন। ফরাসি ওপেনের ধাক্কা সত্ত্বেও, উইম্বলডনে কোয়ার্টার ফাইনালে পৌঁছে যান সাবাতিনি। এখানে তিনি য়ানা নোভোৎনার কাছে পরাজিত হন, যাঁকে তিনি এর আগে টানা ছয় বার পরাজিত করেছিলেন। এবারে নোভোৎনা তাকে সরাসরি সেটে পরাজিত করেন। ১৯৯৩ সালের ইউএস ওপেন এ, সাবাতিনি ভাল কিছু করে বছর শেষের আশা করেছিলেন, তবে তাকে প্রথমে আবার গ্রাফের মুখোমুখি হতে হয়, এবার কোয়ার্টার ফাইনালে। তাদের আগের চারটি খেলায়, গ্রাফ সাবাতিনিকে হারিয়েছিলেন, তবে সাবাতিনি সেই সাম্প্রতিক ফলাফলগুলি পরিবর্তন করতে চেয়েছিলেন। প্রথম সেটটি ২-৬ তে হেরে যাওয়ার পরে, সাবাতিনি দ্বিতীয় সেটে তার খেলার মান উঁচুতে নিয়ে গিয়ে, ৭-৫ ফলে জিতে সেট সমান করেন। কিন্তু, তৃতীয় এবং নির্ণায়ক সেটে, গ্রাফ সাবাতিনিকে ৬-১ ফলে হারিয়ে দেন। সেই বছর শীর্ষ ২৫ জন খেলোয়াড়ের ১৭ জনের মধ্যে সাবাতিনি একমাত্র খেলোয়াড় ছিলেন যিনি সেলেসের বিরুদ্ধে ভোট দেওয়া থেকে বিরত ছিলেন। ছুরিকাঘাতের পরে সেলেসের র্যাঙ্কিং না খেলেও একই থাকবে কি না তাই নিয়ে মতদান হচ্ছিল। গ্রাফ প্রতিযোগিতায় অনুপস্থিত ছিলেন তাই এই মতদান হয়েছিল। শেষ পর্যন্ত যখন সেলেস দুবছর পরে ফিরে এসেছিলেন তখন তাকে এবং গ্রাফকে যৌথভাবে ক্রমতালিকায় এক নম্বরে রাখা হয়েছিল।।
১৯৯৪
১৯৯২ সালে পাঁচটি প্রতিযোগিতা জেতার পরে, সাবাতিনির ২৯ মাসের খরা চলল, এই সময়ের মধ্যে তিনি কোনও শিরোপা জিততে পারেননি। ১৯৯৪ সালে ফ্লোরিডার আমেলিয়া দ্বীপে বশ অ্যান্ড লম্ব চ্যাম্পিয়নশিপে প্রায় এক বছর পর সাবাতিনি আবার একক ফাইনালে পৌঁছোন এবং অ্যারানসা সানচেজ ভিকারিওর মুখোমুখি হন। এটি ১৯৯৩ সালের বশ অ্যান্ড লম্ব ফাইনালের পুনরাবৃত্তি ছিল, যেখানে সানচেজ ভিকারিও সাবাতিনিকে পরাজিত করেছিলেন। এক বছর পরে, উভয় খেলোয়াড়ই তাদের শিরোপার খরা কাটিয়ে উঠতে চাইছিলেন: সাবাতিনি টানা ৩২ টি টুর্নামেন্টে এবং সানচেজ ভিকারিও টানা ১৫ টি টুর্নামেন্টে কোনো সাফল্যের মুখ দেখেননি। এবারও সানচেজ ভিকারিও শেষ সাতটি মোকাবিলায় ষষ্ঠবারের মতো সাবাতিনিকে পরাজিত করেন।
অবশেষে সাবাতিনি নভেম্বরে তার হারের খরা কাটিয়ে ওঠেন, ম্যাডিসন স্কোয়ার গার্ডেনে ১৯৯৪ ডব্লিউটিএ ট্যুর চ্যাম্পিয়নশিপের ফাইনালে লিন্ডসে ডেভেনপোর্ট কে পরাজিত করেন। এছাড়াও ১৯৯৪ সালে, গ্রেট আমেরিকান ডল কোম্পানি টেনিসের পোশাক পরে সাবাতিনির অনুরূপ একটি পুতুল তৈরি করে। একই বছর সাবতিনি মাই স্টোরি (ISBN 1-886612-00-5) নামে একটি প্রেরণামূলক বই প্রকাশ করেছিলেন, তার মধ্যে ছিল তার খেলোয়াড় হয়ে ওঠার পেছনে অনুপ্রেরণার কাহিনী।
১৯৯৫
সাবাতিনি ১৯৯৫ সালের মরসুম শুরু করেছিলেন সিডনিতে সেমিফাইনালে পৌঁছে। সেখানে তিনি মেরি জো ফার্নান্ডেজের মুখোমুখি হয়েছিলেন এবং সেটিও গত বছরের ম্যাচের পুনরাবৃত্তি ছিল। ১৯৯৪ সালের সিডনি টুর্নামেন্টে, সেই সেমিফাইনালে ফার্নান্ডেজ সাবাতিনিকে সোজাসুজি হারিয়েছিলেন। এবার ফার্নান্ডেজের বিপক্ষে তিন ম্যাচের হারের ধারাবাহিকতা শেষ করে তিনি সোজা সেটে জিতলেন। সাবাতিনি তারপরে লিন্ডসে ডেভেনপোর্টকে ফাইনালে সোজা সেটে পরাস্ত করেন এবং এটি ছিল তার খেলোয়াড় জীবনের সর্বশেষ একক খেতাব। ১৯৯৫ সালের অস্ট্রেলিয়ান ওপেনে, পঞ্চম বাছাই সাবাতিনি, প্রথম রাউন্ডেই মারিয়ান ওয়ার্ডেলের কাছে হেরে যান। কী বিস্কায়নে লিপটন চ্যাম্পিয়নশিপের সেমিফাইনালে, সাবাতিনি কিমিকো ডেটের থেকে ৬-১, ৫-১ ফলে এগিয়ে ছিলেন। এরপর বিভ্রান্ত হয়ে তিনি তিনটি ম্যাচ পয়েন্ট নষ্ট করেন এবং ১৮ বার সার্ভিসে ডাবল ফল্ট করেন। এরপর ডেট সাবাতিনিকে ১–৬, ৭–৬, ৭–৬ ফলে হারিয়ে দেন। এটি ১৯৯৩ সালের ফরাসি ওপেনের কোয়ার্টার ফাইনালের পুনঃ সম্পাদন হয়ে দাঁড়াল, যেখানে সাবাতিনি মেরি জো ফার্নান্ডেজের বিপক্ষে ৬-১, ৫-১ এ এগিয়ে থেকে ম্যাচ হারেন। ১৯৯৫ সালের ফরাসি ওপেন এ, সাবাতিনি সেই স্মৃতিকে পিছনে ফেলে কোয়ার্টার ফাইনালে দ্বিতীয় বাছাই স্টেফি গ্রাফের মুখোমুখি হন। যাইহোক, গ্রাফ সাবাতিনির বিপক্ষে খুব শক্তিশালী প্রমাণ করে সোজাসুজি ম্যাচ জেতেন। পরে সেই গ্রীষ্মে উইম্বলডনে, অষ্টম বাছাই সাবাতিনি কোয়ার্টার ফাইনালে, গতবারের চ্যাম্পিয়ন এবং তৃতীয় বাছাই, স্পেনের কনচিতা মার্টিনিজের কাছে হেরে যান।মার্টিনেজ সাবাতিনির বিরুদ্ধে স্পষ্টতই যথেষ্ট শক্তিশালী ছিলেন, পাঁচবার মুখোমুখি হয়ে চারবারই তিনি সাবাতিনিকে হারান। বছরের চূড়ান্ত গ্র্যান্ড স্ল্যাম, নিউ ইয়র্কের ইউএস ওপেনে, সাবাতিনি প্রাক কোয়ার্টার ফাইনালে মার্টিনা হিঙ্গিস কে হারান। তারপরে কোয়ার্টার ফাইনালে মেরি জো ফার্নান্ডেজকে পরাস্ত করে সেমি ফাইনালে শীর্ষ-বাছাই গ্রাফের কাছে হেরে যান। এই জয়ের ফলে, গ্রাফ এখন টানা আট ম্যাচে সবাতিনিকে পরাস্ত করলেন। গ্রাফের বিপক্ষে, এটি সাবাতিনির ৪০ তম এবং শেষ ম্যাচ ছিল। তাদের প্রতিদ্বন্দিতা শুরু হয়েছিল ১৯৮৫ সালে এবং গ্রাফ এর মধ্যে ২৯টিতে জিতেছিলেন।
১৯৯৬ এবং অবসর গ্রহণ
সাবাতিনির সর্বশেষ পেশাদার একক ম্যাচটি হয়েছিল ১৪ই অক্টোবর ১৯৯৬ তারিখে, যখন তিনি ইউরোপীয় ইন্ডোরস এর প্রথম রাউন্ডেই জেনিফার কাপ্রিয়াতির কাছে হেরে যান। সাবাতিনি তার সর্বশেষ পেশাদার ম্যাচটি খেলেছিলেন ১৯শে অক্টোবর ১৯৯৬ তারিখে। সেটি ছিল জুরিখে, লোরি ম্যাকনিলের সাথে একটি মহিলা ডাবলস সেমিফাইনাল লড়াই। সাবাতিনি ২৭ টি একক শিরোপা এবং ১৪ টি ডাবল শিরোপা জিতে, ১৯৯৬ সালে পেশাদার টেনিস থেকে অবসর নিয়েছিলেন। তিনি তার বিশ্বে তার সর্বোচ্চ ক্রমপর্যায়, তৃতীয় স্থানে, পৌঁছেছিলেন ১৯৮৯ সালে। ২০০১ সালে, তিনি আর্জেন্টিনার সর্বাধিক প্রাসঙ্গিক "দশকের ক্রীড়াবিদ" হিসাবে ডায়মন্ড কোনেক্স পুরস্কার জিতেছিলেন। সাবাতিনি ১৫ জুলাই ২০০৬ সালে আন্তর্জাতিক টেনিস হল অফ ফেমএ অন্তর্ভুক্ত হন।
ব্যক্তিগত জীবন
২২শে মে ২০০৩ এ, সাবাতিনি ইতালীয় নাগরিকত্ব "জুস স্যাঙ্গুইনিস" পেতে সক্ষম হন। এর একটি কারণ হল তার পিতামহের বাবা ডেভিড সাবাতিনি জন্মগ্রহণ করেছিলেন মার্শ অঞ্চলের পোটেঞ্জা পিচেনায়, এবং ঊনবিংশ শতকের শেষে সান্তা ফে প্রদেশের রোলডেনর অনেক অন্যান্য সানতেসিদের মতো, তার স্ত্রী রোজা ভিভানির সাথে, আর্জেন্টিনায় অভিবাসিত হয়েছিলেন। তাদের বিবাহ হয়েছিল ১৮৯৯ সালের ১২ই ফেব্রুয়ারি পোটেঞ্জা পিচেনা তে।
এখন, তিনি বুয়েনোস আইরেস এবং বোকা র‍্যাটনে বাস করছেন। ২০১৫ সাল থেকে তিনি ফ্যাফিকন, সুইযস এও থাকা শুরু করেছেন।
২৬ বছর বয়সে অবসর নেওয়ার পর থেকে সাবাতিনি তার সুগন্ধির প্রচার করেছেন এবং শিশু এবং দরিদ্রদের সহায়তা করার জন্য সংস্থার সাথে কাজ করে চলেছেন।
আরো দেখুন
]]
পাঁচ (চলচ্চিত্র)
পাঁচ (হিন্দি: पाँच) হল একটি মুক্তি না পাওয়া ভারতীয় ক্রাইম থ্রিলার চলচ্চিত্র। এই ছবিটির কাহিনি ও চিত্রনাট্যকার হলেন অনুরাগ কাশ্যপ। এই ছবিতে অভিনয় করেন কে কে মেনন, আদিত্য শ্রীবাস্তব, বিজয় মৌর্য, জয় ফার্নান্ডেজ ও তেজস্বিনী কোলহাপুরি। ছবির কাহিনির ‘আংশিক’ ভিত্তি পুণে শহরে ১৯৭৬-৭৭ সালে সংঘটিত জোশি-অভয়ংকর ধারাবাহিক হত্যাকাণ্ডের ঘটনা।
ছবিটি প্রেক্ষাগৃহে বা হোম-ভিডিওর মাধ্যমে মুক্তি পায়নি। কেন্দ্রীয় চলচ্চিত্র সেন্সর বোর্ড ছবিতে হিংসার প্রদর্শন, ড্রাগ নেওয়ার চিত্র তুলে ধরা এবং অশ্লীল ভাষা ব্যবহারের জন্য ছবিটি নিয়ে আপত্তি তোলে। ২০০১ সালে কিছু দৃশ্য বাদ দিয়ে এই ছবিটি সেন্সর বোর্ডের সার্টিফিকেট পায়। কিন্তু প্রযোজক কিছু সমস্যার সম্মুখীন হওয়ায় এই ছবিটির মুক্তি পায়নি। ২০১০ সালে এই ছবির একটি প্রিভিউ কপি অনলাইনে ছড়িয়ে পড়ে।
২০০৫ সালে ওশিয়ান’স সিনেফ্যান ফেস্টিভ্যাল অফ এশিয়ান অ্যান্ড আরব সিনেমার শেষ ছবি হিসেবে এই ছবিটি প্রদর্শিত হয়েছিল।
কাহিনি সারাংশ
পাঁচ ছবিটি একটি রক ব্যান্ডের পাঁচ সদস্যের কাহিনি। এদের মধ্যে এক জন নারী ও চার জন পুরুষ। এরা ড্রাগ, যৌনতা, ধূমপান ইত্যাদি দোষে দুষ্ট। ব্যান্ডের লিডার এতটাই উন্মত্ত ও নেশাগ্রস্থ যে সে যা চায়, তা-ই যেন-তেন-প্রকারেণ পেতে যায়। ধীরে ধীরে ব্যান্ডের সদস্যরা ডাকাতি ও খুনের ঘটনায় পড়ে এবং পুলিশ তাদের ধাওয়া করে। ছবির অবশিষ্টাংশ তাদের পরিণতি নিয়েই।
নির্মাণের ইতিহাস
১৯৯৩ সালের সেপ্টেম্বর মাসে কাশ্যপ যখন সেন্ট জেভিয়ার্স বয়েজ হোস্টেলে ছিলেন, তখন তিনি ‘গ্রিক’ (পরে ‘প্রলয়’) নামে একটি ব্যান্ডের সদস্য অ্যাডাম আভিল, এডি আভিল, ল্যুক কেনি ও ইউলিসিস ভেয়রার সঙ্গে ঘুরতেন। কাশ্যপ একটি চল্লিশ পাতার ছোটো নোটবইতে তাদের জীবনযাত্রা সম্পর্কে নানা কথা লিখে রাখেন। পরে তিনি মির্যা্জ নামে একটি ছবির জন্য “ছোটো ছোটো আকারে” চিত্রনাট্য লেখা শুরু করেন। পরে তিনি এটির নাম দেন পাঁচ। বিক্রম কাপাডিয়ার একটি নাটকে কাশ্যপ ল্যুক কেনিকে দেখেন। তিনি অসম্পূর্ণ চিত্রনাট্যটি নিয়ে তার কাছে যান। কিন্তু কোনো ফল হয় না। পরে নায়ারের সঙ্গে কাজ করতে করতে তিনি ১৯৭৬ সালে পুণে শহরে সংঘটিত জোশি-অভয়ংকর ধারাবাহিক হত্যাকাণ্ড সংক্রান্ত ফাইলগুলি পড়েন। পাঁচজন সাধারণ কলেজ ছাত্র নয় জনকে নৃশংসভাবে হত্যা করছে—এই ধারণা থেকেই ছবিটি নির্মিত হয়। তিনি ফান নামে আরও একটি ছবি দেখেছিলেন। সেখানে দেখা গিয়েছে দুটি মানসিক বিকারগ্রস্থ মেয়ে এক বৃদ্ধা মহিলাকে হত্যা করছে। এই দুই ছবি থেকে কাশ্যপ তার ছবির উপাদান সংগ্রহ করেন।
সাউন্ডট্র্যাক
এই ছবির গানগুলির কথা রচনা করেন আব্বাস টায়ারওয়ালা ও সুর দেন বিশাল ভরদ্বাজ। ২০০২ সালের মে মাসে বিএমজি ক্রেসেন্ডো থেকে এই অ্যালবামটি প্রকাশ করা হয়। এই অ্যালবামের মাধম্যেই উক্ত কোম্পানিটি প্রথম হিন্দি চলচ্চিত্র সংগীতের জগতে প্রবেশ করে।
হ্যামস্ট্রিং
হ্যামস্ট্রিং বলতে ঊরুর পিছনের তিনটি পেশী (সেমিটেন্ডিনোসাস,সেমিমেমব্রেনোনাস,বাইসেপ্স ফিমোরিস) দ্বারা সংকুচিত ৬টি তন্তু কে বোঝায়।এই পেশীগুলো হাঁটু সংকোচন এবং নিতম্ব প্রসারণ করে।
গঠন
ঊরুর পিছনের তিনটি পেশী (সেমিটেন্ডিনোসাস,সেমিমেমব্রেনোনা্‌স,বাইসেপ্স ফিমোরিস(লম্বা ও খাটো শীর্ষ)) হাঁটু ভাজ করে,যেখানে বাইসেপ্স ফিমোরিসের খাটো শীর্ষ ছাড়া বাকিগুলি নিতম্ব প্রসারণ করে।তিনটি 'প্রকৃত' হ্যামস্ট্রিং নিতম্ব সন্ধি এবং হাঁটু উভয়কেই অতিক্রম করে ,যেখানে  বাইসেপ্স ফিমোরিসের খাটো শীর্ষ শুধু হাঁটুকে অতিক্রম করে।এজন্যে একে মাঝে মাঝে হ্যামস্ট্রিং এর অন্তর্বর্তী ধরা হয় না।
অ্যাডাক্টর ম্যাগনাস এর কিছু অংশ হ্যামস্ট্রিং এর অন্তর্বর্তী ধরা হয়।
কাজ
হ্যামস্ট্রিং হাঁটু এবং নিতম্বের উপর কাজ করে।
সেমিটেন্ডিনোসাস এবং সেমিমেমব্রেনোনাস হাঁটু সংকোচন, নিতম্ব সন্ধির প্রসারণ, হাঁটুতে পায়ের মধ্যবর্তী ঘূর্ণন করে।
চিন্ময় চট্টোপাধ্যায়
চিন্ময় চট্টোপাধ্যায় (১৯৩০ - ২৬ জুলাই ১৯৮৭) ছিলেন একজন ভারতীয় বাঙালি রবীন্দ্র সঙ্গীত শিল্পী।
হ্যামস্ট্রিং
কাজ
হাঁটা শুরুর সময় নিতম্ব সন্ধির প্রসারণ (লম্বা শীর্ষ) এবং হাঁটু সংকোচন, পার্শ্ববর্তী ঘূর্ণন (যখন হাঁটু সঙ্কুচিত থাকে) ,উভয়ই বাইসেপ্স ফিমোরিস করে।
চিন্ময় চট্টোপাধ্যায়
চিন্ময় চট্টোপাধ্যায় উত্তর ২৪ পরগণা জেলার পানিহাটির বাসিন্দা ছিলেন। তার পিতার নাম নরেন্দ্রনাথ চট্টোপাধ্যায়। তিনি কলকাতার তীর্থপতি ইনস্টিটিউশন থেকে ম্যাট্রিক এবং আশুতোষ কলেজ থেকে বি.এ পাস করেন। তিনি দেড়শোর উপরে রবীন্দ্রসঙ্গীতের রেকর্ড করেছেন। তিনি আকাশবাণীর নিয়মিত শিল্পী এবং রাজ্য সঙ্গীত আকাদেমির সহ সভাপতি ছিলেন। এছাড়াও তার বেশ কয়েকটি আধুনিক গানের রেকর্ড রয়েছে। কৈশোরেই তিনি ভীস্মদেব চট্টোপাধ্যায়ের কাছে শাস্ত্রীয় সঙ্গীতে তালিম নেন।
হ্যামস্ট্রিং
কাজ
হ্যামস্ট্রিং পেশী হাঁটা,দৌড়া,লাফ দেয়ার মত দৈনন্দিন গুরুত্বপূর্ণ কাজ করে।
ক্লিনিক্যাল গুরুত্ব
অ্যাথলেটরা প্রায়ই হ্যামস্ট্রিং ইনজুরির শিকার হয়ে থাকে।
চিন্ময় চট্টোপাধ্যায়
৮৪, রসা রোড, (বর্তমানে চিন্ময় চট্টোপাধ্যায় সরণী) কলকাতা, ছিল শিল্পীর পরবর্তী স্থায়ী ঠিকানা। চিন্ময় চট্টোপাধ্যায়ের জ্যেষ্ঠ ভ্রাতা জ্যোতির্ময় চট্টোপাধ্যায় ছিলেন কলকাতার এক বিখ্যাত হাসপাতালের ডাক্তার । লিভারে রক্তক্ষরণ জনিত কারণে চিন্ময় চট্টোপাধ্যায় মাত্র ৫৬ বছর বয়সে প্রাণত্যাগ করেন। চিন্ময় চট্টোপাধ্যায়ের গানের স্টাইল ছিল অনন্য। তার গাওয়া রবীন্দ্রসঙ্গীতে রাবীন্দ্রিক ভাব, গায়কী, স্পষ্ট উচ্চারণ এবং স্বরলিপির নিখুঁত ব্যবহারের জন্য তিনি অনন্য।
তাঁর গাওয়া রবীন্দ্রসঙ্গীতের অনেক রেকর্ড (৭৫ এবং ৪৫ RPM) আজও তাঁর বাসগৃহে রাখা আছে, যা ডিজিটাইজড হয়নি।
হ্যামস্ট্রিং
ইমেজিং
হ্যামস্ট্রিং পেশীর ইমেজিং বা চিত্রায়ন আল্ট্রাসাউন্ড কিংবা MRI দ্বারা করা হয়। বাইসেপ্স ফিমোরিস সবচেয়ে বেশি ক্ষতিগ্রস্ত হয়।এরপর সেমিটেন্ডিনোসাস।সেমিমেমব্রেনাস খুব অল্পই ইনজুরির কবলে পড়ে।যাদের হ্যামস্ট্রিং পেশীর চোট দৈর্ঘ্যে ৬০ মিমি এর বেশি,তাদের পুনরায় হ্যামস্ট্রিং ইনজুরি হবার সম্ভাবনা আছে।
সার্জারি
সেমিটেন্ডিনোসাস এর পেশীতন্তু সম্মুখ ক্রুসেট লিগামেন্ট কে স্থানান্তর করে ,যা হাঁটুর চারটি গুরুত্বপূর্ণ লিগামেন্টের একটি।
ব্যুৎপত্তি
হ্যামস্ট্রিং শব্দের হ্যাম মূলত হাঁটুর পিছনের চর্বি এবং পেশীকে এবং স্ট্রিং মূলত পেশিতন্তু বোঝায়। এইভাবে, হ্যামস্ট্রিং বলতে পেশিতন্তু হাঁটুর পিছন যেকোন দিকে অনুভূত হওয়াকে বোঝায়।
ফাল্গুন
ফাল্গুন বা ফাগুন বাংলা সনের একাদশ মাস, এমনকি নেপালি বর্ষপঞ্জীরও এবং ভারতীয় রাষ্ট্রীয় শকাব্দের দ্বাদশ এবং সমাপনী মাস। এই মাস বসন্তের আগমনী বার্তা দেয়, যা বাংলাদেশ, নেপাল এবং আসামের ষষ্ঠ ও অন্তিম ঋতু। গ্রেগরীয় বর্ষপঞ্জী অনুযায়ী ফাল্গুন মাস সাধারণত ১৩ ফেব্রুয়ারি থেকে শুরু হয়। বাংলাদেশে বাংলা বর্ষপঞ্জি কয়েকবার সংস্কার করা হয়েছে। সর্বশেষ সংস্কার অনুযায়ী ২০২০ সাল থেকে সরকারি ভাবে ফাল্গুন মাস ১৪ ফেব্রুয়ারি থেকে শুরু হয়।
নামের উৎস
নামটি এসেছে উত্তরফাল্গুনী নক্ষত্রে সূর্যের অবস্থান থেকে।
বাংলাদেশ
ফাল্গুনের প্রথম দিনকে বাংলাদেশে পহেলা ফাল্গুন ও বসন্ত বরণ উৎসব হিসেবে উদ্‌যাপন করা হয়, যা ১৯৯১ সালে সর্বপ্রথম ঢাকা বিশ্ববিদ্যালয়ের চারুকলা অনুষদ কর্তৃক আয়োজন করা হয়েছিল।
ফাগ
ফাগুন মাসে হোলি উৎসবে আবীর ব্যবহার হয় বলে আবীরের অন্য নাম ফাগ।
রাজেশ্বরী দত্ত
রাজেশ্বরী দত্ত (বিবাহপূর্ব নাম রাজেশ্বরী বাসুদেব) (১৯২০ - ১০ এপ্রিল, ১৯৭৬) ছিলেন একজন ভারতীয় রবীন্দ্রসংগীত শিল্পী ও বিশিষ্ট গবেষক। তিনি জন্মসূত্রে পাঞ্জাবি বংশোদ্ভূত। বিশিষ্ট কবি সুধীন্দ্রনাথ দত্ত ছিলেন তার স্বামী।
পূর্ব এশীয় জাতি
পূর্ব এশীয় জাতি (পূর্ব এশীয়) বলতে পূর্ব এশিয়ার মানুষদেরকে বুঝানো হয় যার মধ্যে রয়েছে চীন, তাইওয়ান, জাপান, মঙ্গোলিয়া, উত্তর কোরিয়া এবং দক্ষিণ কোরিয়া। এই অঞ্চলের সবগুলো দেশের সম্মিলিত মোট জনসংখ্যা ১.৬৭৭ বিলিয়ন এবং ২০২০ সালের হিসেব অনুযায়ী বিশ্বের জনসংখ্যার ২১% হবে বলে অনুমান করা হয়েছে।
পূর্ব এশিয়ার মূল জাতিগোষ্ঠী হল চীনা, কোরিয়ান এবং জাপানিজ । ;
পূর্ব এশিয়ার অন্যান্য জাতিগোষ্ঠীর মধ্যে রয়েছে আইনু, বাই, মাঞ্চুস, মঙ্গোল এবং অন্যান্য মঙ্গোলিক জনগণ, নিভখ, কিয়াং, রিউকুয়ান্স, তিব্বতি এবং ইয়াকুত ।
সংস্কৃতি
পূর্ব এশিয়ার প্রধান ভাষা পরিবারগুলো হল চৈনিক, জাপোনিক এবং কোরিয়ান পরিবার।  অন্যান্য ভাষা পরিবারগুলোর মধ্যে রয়েছে তিবেতো-বর্মন, আইনু ভাষা, মঙ্গোলিক, তুঙ্গুসিক, তুর্কিীয়, হমং-মিয়েন, তাই-কাদাই, অস্ট্রোনেশীয় এবং অস্ট্রোএশিয়াটিক ।
অ্যালকোহল ঘনিষ্ঠ প্রতিক্রিয়া
অ্যালকোহল ঘনিষ্ঠ প্রতিক্রিয়া হল ৩৬% পূর্ব এশীয়দের মাঝে অ্যালকোহল পান করার ফলে দেখা দেওয়া বৈশিষ্ট্যগত শারীরবৃত্তীয় মুখ-প্রতিক্রিয়া।
হাথিফুশি
হাথিফুশি (দিভেহি : ހަތިފުށި) হা আলিফ অ্যাটলের একটি অন্যতম জন অধ্যুষিত দ্বীপ ছিল এবং এটি ভৌগোলিক ভাবে মধ্যে মালদ্বীপের ইহাভান্ধিপলহু প্রবালপ্রাচীর অংশ। ২০০৭ সালে জনগোষ্ঠীর ২৯৫ জন বাসিন্দা ঝড়ের জেরে দ্বীপটি ছেড়ে দেয়। এই সম্প্রদায়টি কয়েক দশক আগে স্থান পরিবর্তন করার জন্য অনুরোধ করে আসছিল।
হাথিফুশি লোকেরা এখন হা ধালু অ্যাটলের হানিমাধু দ্বীপে বাস করে। স্থানান্তরিত হওয়ার আগে, হাথিফুশি মালদ্বীপের ধূমপান মুক্ত একটি দ্বীপ ছিল। এই দ্বীপে ধূমপানের কোনও ঘটনা প্রমাণিত হলে যে কোনও ব্যক্তির উপর ৪০০ মার্কিন ডলার জরিমানা আরোপ করা হতো। মালদ্বীপের অন্যান্য ধূমপান মুক্ত দ্বীপ হচ্ছে বেরিনমাধু, নলহিভারানফারু এবং মাদিফুশি।
সূরা কুরাইশ
সূরা কুরাইশ মুসলমানদের ধর্মীয় গ্রন্থ কুরআনের ১০৬ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৪ টি।
এই সূরার ব্যাপারে সব তফসীরকারকই একমত যে, অর্থ ও বিষয়বস্তুর দিক দিয়ে এই সূরা সূরা-ফীলের সাথেই সম্পৃক্ত। সম্ভবতঃ এ কারণেই কোন কোন মাসহাফে এ দু'টিকে একই সূরারূপে লেখা হয়েছিল। উভায় সূরার মাঝেখানে বিসমিল্লাহ্‌ লিখিত ছিল না। কিন্তু হযরত ওসমান যখন তাঁর খেলাফতকালে কোরআনের সব মাসহাফ একত্রিত করে একটি কপিতে সংযোজিত করান এবং সাহাবায়ে-কেরামের তাতে ইজমা হয়, তখন তাতে এ দু'টি সূরাকে স্বতন্ত্র দু'টি সূরারূপে সন্নিবেশিত করা এবং উভয়ের মাঝখানে বিসমিল্লাহ্‌ লিপিবদ্ধ করা হয়। হযরত ওসমান -এর তৈরি এ কপিকে 'ইমাম' বলা হয়।
শানে নুযূল
সূরার প্রথম আয়াতে উল্লিখিত কুরাইশ শব্দ থেকেই উক্ত নামে সূরার নামকরণ করা হয়েছে। একে "সূরা ইলাফ" বলা হয়। উম্মু হানি বিনতু আবূ তালেব হতে বর্ণিত রাসূলুল্লাহ বলেন, আল্লাহ কুরাইশদের সাতটি বিষয়ে মর্যাদা দান করেছেন:
(১) আমি তাদের মধ্য হতে।
প্যায়ার কিয়ে জা
প্যায়ার কিয়ে জা (प्यार किये जा) হচ্ছে ১৯৬৬ সালে মুক্তিপ্রাপ্ত একটি হিন্দি চলচ্চিত্র। প্রণয়ধর্মী এবং কিছুটা হাস্যরসাত্মক এই চলচ্চিত্রটির পরিচালক ছিলেন সি. ভি. শ্রীধর, তার নিজেরই পরিচালিত তামিল চলচ্চিত্র কাদালিক্কা নেরামিল্লাই (১৯৬৪) চলচ্চিত্রের পুনঃনির্মাণ ছিলো এই হিন্দি চলচ্চিত্রটি। চলচ্চিত্রটি অভিনয় করেছিলেন শশী কাপুর, মুমতাজ , মেহমুদ, কিশোর কুমার, কল্পনা মোহন, ওম প্রকাশ এবং রাজাশ্রী। চলচ্চিত্রটি মোটামুটি দর্শকপ্রিয় ছিলো।
সূরা কুরাইশ
শানে নুযূল
(২) নবুওয়াত তাদের মধ্য হতে এসেছে।
প্যায়ার কিয়ে জা
কাহিনী
বিধবা রামলাল (ওম প্রকাশ) দুই পুত্র ও এক পুত্রের সাথে ভারতের পুুনার কাছে একটি ধনী জীবনযাপন করেন। তাঁর মেয়ে মালতী (কল্পনা) একজন বিজ্ঞান স্নাতক; নির্মলা (রাজশ্রী), একটি ম্যাট্রিক এবং পুত্র আত্মা (মেহমুদ), যিনি তার বাবা চান একটি হিন্দি চলচ্চিত্রের অর্থায়নের জন্য, যা তিনি নিজেই "ওয়াহ ওয়াহ প্রোডাকশনস" ব্যানারে প্রযোজনা করবেন, তিনি এমনকি একটি নগ্ন এবং সেক্সি সাইন আপ করেছেন। রমলালের এস্টেট ম্যানেজার কন্যা মিনা প্রিয়দর্শিনী (মমতাজ) মহিলা চরিত্রে অভিনয় করতে। রামলাল তার মেয়েদের এমন পরিবারে বিবাহ করতে চান যা তার চেয়ে ধনী। তিনি তার এস্টেট দেখাশোনা করার জন্য একজন সহকারী ব্যবস্থাপক, অশোক বর্মা (শশী কাপুর)কে নিয়োগ করেন, কিন্তু যখন তিনি জানতে পারেন যে তিনি তার মেয়েদের সাথে খারাপ ব্যবহার করেছেন। রামলালের সামনের উঠোনে তাঁবু রেখে অশোক প্রতিবাদ করলেন। তারপরে বৃদ্ধ (পুরুষ) ছদ্মবেশে অশোকের বন্ধু শ্যাম (কিশোর কুমার) রামলালের সাথে দেখা করতে আসেন, তিনি নিজেকে রাই বাহাদুর গঙ্গা প্রসাদ বলে পরিচয় দেন এবং দাবি করেন যে তিনি খুব ধনী এবং অশোকের বিচ্ছিন্ন পিতা। রামলাল এই সুযোগটি কাজে লাগিয়ে রাই বাহাদুরকে অশোককে তার একটি কন্যার সাথে বিয়ে দিতে বলে। অশোক ও তার বাবা মিলিত হয়েছিলেন, এবং অশোক নির্মলাকে বিয়ে করার সিদ্ধান্ত নেন। তারপরে রামলাল আর একজন দর্শনার্থী পেলেন, এক ধনী প্রবীণ পুরুষ যার নাম দেবরাজ (চমন পুরি), যিনি স্কুলকালীন সময়ে রামলালকে জানতেন। রামলাল ও দেবরাজ পুরাতন কালের কথা বলেছিলেন এবং দেবরাজের ছেলে শ্যামের সাথে মালতীর বিয়ে ঠিক করেছিলেন। রামলাল রায়রাজ বাহাদুরের সাথে দেবরাজের সাথে পরিচয় করিয়ে দিয়েছিলেন এবং উভয়ের বিবাহের জন্য প্রস্তুতি শুরু করেছিলেন - খুব তাড়াতাড়ি জানেন যে তিনি জানতে পারবেন যে দেবরাজের ছেলে নিখোঁজ হয়েছে, সম্ভবত তার বাবা তাঁর জন্য বেছে নেওয়া কাউকে বিয়ে করতে অস্বীকার করেছেন; ; দেবরাজ জানতে পারে যে অশোক আসলে একজন দরিদ্র স্কুল-শিক্ষক (শিবরাজ) এর ছেলে। এবং রমলালকে প্রকাশ করেছে যে রাই বাহাদুর একটি জালিয়াতি, অশোক ও শ্যামকে পুলিশ রামলালের সাথে প্রতারণা করার জন্য আটক করেছে, ফলে বিশৃঙ্খলা সৃষ্টি হয়েছিল, শেষ পর্যন্ত সমস্ত বিষয় এবং ভুল বোঝাবুঝির বিষয়টি পরিষ্কার হয়ে যায় এবং তারা পরে সুখেই বেঁচে থাকে।
সঙ্গীত
চলচ্চিত্রটির সঙ্গীত পরিচালক ছিলেন লক্ষ্মীকান্ত-প্যায়ারেলাল।
সূরা কুরাইশ
শানে নুযূল
(৪) হাজীদের পানি পান করানোর দায়িত্ব পালন।
(৫) আল্লাহ তাদেরকে হস্তীবাহিনীর বিরুদ্ধে সাহায্য করেছেন।
(৬) উক্ত ঘটনার পর কুরাইশরা দশবছর যাবৎ আল্লাহ তা‘আলা ব্যতীত কারো ইবাদত করেনি।
(৭) আল্লাহ তাদের বিষয়ে কুরআনে পৃথক একটি সূরা নাযিল করেছেন যাতে তাদের ব্যতীত আর কারো আলোচনা করা হয়নি।
বিষয়বস্তুর বিবরণ
সুরা কুরাইশের মধ্যে কুরায়েশদের নিকট বায়তুল্লাহর গুরুত্ব তুলে ধরা হয়েছে এবং একনিষ্ঠভাবে কাবার মালিকের ইবাদতের প্রতি আহবান করা হয়েছে। নিম্নে এ বিস্তারিত আলোচনা করা হল—
মুহাম্মদের আগমনের পূর্বকাল থেকেই মক্কার কুরাইশরা বিভিন্ন প্রকার কুসংস্কার ও কাবা শরীফে অবস্থিত ৩৬০টি মূর্তির পূজা করা হতো। তা সত্ত্বেও আল্লাহ তাদের প্রতি বহুবিদ নিয়ামত ও সুযোগ সুবিধা প্রদান করেছিলেন শুধু মাত্র কা’বার কারণেই। এমনকি তারা শীতকালে ইয়ামেন ও গ্রীষ্মে সিরিয়া বা সাম দেশে ব্যবসা বাণিজ্য করতে অভ্যস্ত ছিল। আর পবিত্র কা’বার কারণেই তারা ইয়ামেন ও সিরিয়া নিরাপদে ব্যবসা বাণিজ্য করতে পারত। তাছাড়া কাবার জন্যই তারা আবরাহ বাদশাহর হাত থেকে রক্ষা পেয়েছিল। আর এসমস্থ বহুবিদ নিয়ামত তারা প্রাপ্ত হয়েছিল শুধু মাত্র কাবার অধিবাসী বলেই। তাই আল্লাহ আলোচ্য সূরায় কাবার গুরুত্ব তুলে ধরে, তথায় অবস্থিত দেব-দেবীর পূজা-আর্চনা না করে, উক্ত ঘরের প্রভু তথা আল্লাহর প্রতি ইবাদত করার আহ্বান করেছেন।
শালতোড়া নেতাজি শতবার্ষিকী মহাবিদ্যালয়
শালতোড়া নেতাজি শতবার্ষিকী মহাবিদ্যালয় হল পশ্চিমবঙ্গের বাঁকুড়া জেলার শালতোড়া শহরে অবস্থিত একটি সাধারণ ডিগ্রি কলেজ। ২০০১ সালে প্রতিষ্ঠিত এই কলেজটি কলা বিভাগে স্নাতক পাঠক্রম অনুসারে পঠনপাঠন হয়। কলেজটি বাঁকুড়া বিশ্ববিদ্যালয় কর্তৃক অনুমোদিত।
বিভাগ
শালতোড়া নেতাজি শতবার্ষিকী মহাবিদ্যালয়ে কলা বিভাগে স্নাতক স্তরে সাম্মানিক ও সাধারণ পাঠক্রম অনুসারে পঠনপাঠন হয়:
স্বীকৃতি
শালতোড়া নেতাজি শতবার্ষিকী মহাবিদ্যালয় বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।
কোমর-উচ্চতা অনুপাত
কোনও ব্যক্তির কোমর-উচ্চতা অনুপাত বলতে কোনও নির্দিষ্ট এককে (যেমন ইঞ্চি বা সেন্টিমিটার এককে) কোমরের বেড় বা পরিধির পরিমাপকৃত মানকে ঐ ব্যক্তির উচ্চতার পরিমাপকৃত মান (একই এককে) দিয়ে ভাগ করলে ০ ও ১-এর মধ্যবর্তী যে এককবিহীন ভগ্নাংশটি পাওয়া যায়, তাকে বোঝায়। যেমন কোনও ব্যক্তির পরিমাপকৃত উচ্চতা যদি ৫ ফুট ১০ ইঞ্চি (=অর্থাৎ ৭০ ইঞ্চি) হয় এবং তার কোমরের পরিমাপকৃত পরিধি বা বেড় যদি ৩৫ ইঞ্চি হয়, তাহলে তার কোমর-উচ্চতা অনুপাত হলো ৩৫ ইঞ্চি ÷ ৭০ ইঞ্চি = ০.৫।
কোমর-উচ্চতা অনুপাতটি দিয়ে কোনও ব্যক্তির দেহে মেদ বা স্নেহপদার্থের বিতরণ সম্পর্কে ধারণা করা যায়। যদি কারও কোমর-উচ্চতা অনুপাত বেশি হয়, তাহলে তার অতিশয় মেদবাহুল্য অর্থাৎ অতিস্থূলতাজনিত কারণে হৃৎপিণ্ড ও রক্তসংবহনতন্ত্রের রোগ হবার ঝুঁকি বেশি থাকে। কোমর-উচ্চতা অনুপাতের সাথে ঔদরিক অতিস্থূলতা অর্থাৎ পেটে ও তলপেটে মাত্রাতিরিক্ত মেদবাহুল্যের সরাসরি সম্পর্ক আছে।
আট বছর ধরে ১১ হাজার ব্যক্তির উপরে পরিচালিত একটি গবেষণার ফলাফল ২০১০ সালে প্রকাশিত হয়, যাতে গবেষকেরা এই সিদ্ধান্তে উপনীত হন যে বহুল প্রচলিত দেহ ভর সূচক (বডি ম্যাস ইনডেক্স, Body mass index) অপেক্ষা কোমর-উচ্চতা অনুপাতটি হৃৎপিণ্ড অকেজো হওয়া (হার্ট অ্যাটাক), পক্ষাঘাত (স্ট্রোক) বা মৃত্যুর ঝুঁকি পরিমাপ করার ক্ষেত্রে অধিকতর উন্নত একটি নির্দেশক। তবে ২০১১ সালে প্রকাশিত একটি ১৩ বছরব্যাপী (৬০ হাজার ব্যক্তির উপরে পরিচালিত) গবেষণার ফলাফল অনুসারে কোমর-নিতম্ব অনুপাত (দেহ ভর সূচকের সাথে সামঞ্জস্য রেখে) রক্ত সরবরাহে বিঘ্নের কারণে সৃষ্ট হৃদরোগের ফলে মৃত্যু ভবিষ্যদ্বাণী করার ক্ষেত্রে একটি উন্নততর নির্দেশক।
সাধারণত কোমর-উচ্চতা অনুপাত যদি ০.৫-এর বেশি হয়, তাহলে সেটিকে উচ্চ ঝুঁকি নির্দেশকারী সঙ্কটজনক মান হিসেবে গণ্য করা যায়। ২০১০ সালে কোমর-উচ্চতা অনুপাতের উপরে পরিচালিত বিভিন্ন গবেষণার একটি পর্যালোচনাতে বলা হয় যে "কোমর-উচ্চতা অনুপাত সম্ভবত সুবিধাজনক কারণ এটির জন্য বয়স, লিঙ্গ বা জাতিভিত্তিক সীমান্ত মানের কোনও প্রয়োজন হয় না।" ৪০ বা তার কম বয়সীদের জন্য সঙ্কটজনক মান হল ০.৫; ৪০-৫০ বছর বয়সী ব্যক্তিদের জন্য সঙ্কটজনক মান ০.৫ থেকে ০.৬-এর মধ্যে অবস্থিত; অন্যদিকে ৫০-ঊর্ধ্ব বয়সী ব্যক্তিদের জন্য সঙ্কটজনক মানটি ০.৬ বা এর বেশি হয়।
সাতগ্রাম জমিদার বাড়ি
সাতগ্রাম জমিদার বাড়ি বাংলাদেশ এর নারায়ণগঞ্জ জেলার আড়াইহাজার উপজেলার সাতগ্রাম নামক গ্রামে অবস্থিত এক ঐতিহাসিক জমিদার বাড়ি।
ইতিহাস
ব্রিটিশ শাসনামলে এই জমিদার বাড়িটি তৈরি হলেও সঠিক সালটি জানা যায়নি। এছাড়াও কে এই জমিদার বাড়িটি তৈরি করেছেন। তারও কোনো তথ্য পাওয়া যায়নি। এই জমিদার বংশধররা ছিলেন খুবই অত্যাচারী। প্রজারা খাজনা না দিতে পারলে এরা প্রজাদের উপর অনেক অত্যাচার করতেন।
বর্তমান অবস্থা
এই সাতগ্রাম জমিদারবাড়িটি তিন তলা বিশিষ্ট, অসাধারন এই জমিদার বাড়ির কারুকাজ দেখে যে কোন ইতিহাসবিধ এই বাড়ির প্রেমে পড়ে যাবে! এই বাড়ির দুই পাশে দুটি পুকুর আছে, আছে শান বাধানো ঘাট, এই বাড়িটি এখন পরিত্যাক্ত অবস্থায় আছে
পেরুম্বায়ীঘাট
পেরুম্বায়ীঘাট (Perumbaikad) ভারতের কেরালা রাজ্যের কোট্টায়ম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পেরুম্বৈকদ শহরের জনসংখ্যা হল ৪২,৯৮৪ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে পেরুম্বৈকদ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
খালিদ মঞ্জুর বাট
খালিদ মঞ্জুর বাট (উর্দু خالد منظور بٹ) একজন লাহোরের অধ্যাপক এবং রাষ্ট্রবিজ্ঞানের গবেষক এবং রাষ্ট্রবিজ্ঞানের প্রধান, সরকারী কলেজ বিশ্ববিদ্যালয় লাহোর (জিসিইউ) বিভাগের প্রধান। তিনি লাহোরে জন্মগ্রহণ করেন, বেড়ে ওঠেন এবং পড়াশোনা করেন।
তিনি ২০১৩ সালে জার্মানির জেইএফ, বন বিশ্ববিদ্যালয় (জেইএফ) এ ডিএডি ফেলোশিপ এবং ২০০৮ ও ২০১৯ সালে উহানের চীন বিশ্ববিদ্যালয়ের জিওসায়েন্সে শিক্ষা মন্ত্রণালয়ের ফেলোশিপ লাভ করেন। বাট একজন ডিন, কলা ও সামাজিক বিজ্ঞান অনুষদ, সেন্টার অফ এক্সিলেন্স চায়না স্টাডির পরিচালক, দ্য জার্নাল অফ পলিটিক্যাল সায়েন্স, গভর্নমেন্ট কলেজ ইউনিভার্সিটির প্রধান সম্পাদক তিনি রাষ্ট্রবিজ্ঞানের স্টাডিজ বোর্ডের সদস্য।
সাম্মানিক সচিব এলামনাই এসোসিয়েশন
থাম্ব তিনি পাকিস্তানের সবচেয়ে বড় এবং সবচেয়ে মর্যাদাপূর্ণ সরকারি কলেজ বিশ্ববিদ্যালয়ের অ্যালামনাই অ্যাসোসিয়েশনের অনারারি সেক্রেটারি ওল্ড রাভিয়ান ইউনিয়ন ১৯৯৬, যার সদস্যরা সারা বিশ্বে ছড়িয়ে আছে যারা জিসিএইউ-তে তাদের ভর্তি নিশ্চিত করা এবং শ্রেষ্ঠত্বের জন্য এর সদস্য হওয়া প্রার্থীদের জন্য আকর্ষণ তৈরি করেছে।
এক্সপোজার এবং অবদান
তিনি একাডেমিক এবং পর্যটক হিসাবে বিভিন্ন দেশ ভ্রমণ করেছেন। তিনি বিভিন্ন আন্তর্জাতিক সম্মেলনে অংশ নিয়েছিলেন যেখানে তিনি তার কাগজপত্র পড়েছিলেন বা অধিবেশনগুলিতে সভাপতিত্ব করেছিলেন। তিনি গভর্নমেন্ট কলেজ বিশ্ববিদ্যালয়ের সিন্ডিকেট, অ্যাডভান্স বোর্ড অব স্টাডিজ, ডিনস কমিটি, অ্যাডমিশন কমিটি, স্পোর্টস বোর্ড, মিউজিক অ্যান্ড ওয়েলফেয়ার সোসাইটিসহ বিভিন্ন কমিটি ও বোর্ডের সদস্য বা ইনচার্জ। তিনি ২০১৪ সালে সেন্টার অফ এক্সিলেন্স চায়না স্টাডিজ প্রতিষ্ঠায় গুরুত্বপূর্ণ ভূমিকা পালন করেছিলেন। তিনি ২০০৬ সাল থেকে এনডাওমেন্ট ফান্ড ট্রাস্ট পরিচালনা করছেন, যা অভাবী ও যোগ্য শিক্ষার্থীদের আর্থিক সহায়তা / বৃত্তি দেওয়ার জন্য এবং সরকারী কলেজ বিশ্ববিদ্যালয়ের উন্নয়নমূলক প্রকল্পের জন্য প্রতিষ্ঠিত হয়েছে যা পাকিস্তানের সমস্ত পাবলিক সেক্টর বিশ্ববিদ্যালয়গুলিতে একটি অনন্য এবং পরীক্ষামূলক মডেল এবং প্রক্রিয়া। প্রতি বছর, শত শত অভাবী শিক্ষার্থী ট্রাস্টের দ্বারা উপকৃত হচ্ছে।
চৈত্র
নামের উৎস
নামটি এসেছে চিত্রা নক্ষত্রে সূর্যের অবস্থান থেকে।
বড় বাজার
বড় বাজার ভারতের পশ্চিমবঙ্গ রাজ্যের কলকাতা জেলার উত্তর-মধ্য কলকাতার একটি পার্শ্ববর্তী অঞ্চল। বড় বাজার সুতা ও কাপড়ের জন্য কলকাতার বাণিজ্যিক কেন্দ্র এবং ভারতের বৃহত্তম পাইকারি বাজারগুলির একটিতে প্রসারিত হয়েছিল।
নামকরন
বড় বাজার একটি বাংলা শব্দ যার অর্থ বৃহৎ বা অনেক বড়। তবে, আরও একটি তত্ত্ব আছে। আশেপাশের শিবের জনপ্রিয় নাম 'বুড়ো', তার নামে এর নামকরণ করা হয়েছিল বলে মনে করা হয়। পূর্ববর্তী স্থানীয় বণিকদের ক্ষমতাচ্যুতকারী রাজস্থানভাষী বণিকেরা এটিকে 'বারো' (বাংলায় বড়) বানিয়েছিলেন।
ইতিহাস
১৮ শতকের সময়ে কলকাতার বাজার সুতানুটি হাটের দিকে এগিয়ে যেতে শুরু করেছিল। বাজারটি প্রায় ৫০০ বিঘা জমি ছড়িয়ে গিয়েছিল ও আরেকটি ৪০০ বিঘা আবাসিক এলাকায় আচ্ছাদিত ছিল। শেঠ এবং বসাক ছাড়াও সেখানে সোনার বণিক মল্লিক এবং তাদের সমমানের অন্যান্য লোক ছিল। তাদের সমৃদ্ধি এবং আড়ম্বর ঐ দিনগুলিতে কিংবদন্তি হিসেবে রয়ে গেছে। তুলনামূলক কম স্বচ্ছলতার বণিকও ছিল। উদাহরণস্বরূপ হিসেবে এখন যেটি কলাকার রাস্তা নামে পরিচিত, তার আশপাশের এলাকার ঢাকা পট্টি, যা সাহাদের বাসস্থান ছিল, ঢাকা থেকে আগত কাপড় ব্যবসায়ীরা। ঢাকা, মুর্শিদাবাদ ও কোসিমবাজারের মতো কাপড় উৎপাদন কেন্দ্রগুলির সাথে শেঠ এবং বসাকদের ঘনিষ্ঠ যোগাযোগ ছিল।
ভূগোল
বড় বাজার উত্তরে পোস্তা এবং জোড়াবাগান দক্ষিণে জোড়াসাঁকো এবং পূর্ব দিকে কলুতোলা দক্ষিণে বি.বি.ডি.বাঘ পশ্চিমে হুগলি নদী দ্বারা বেষ্টিত। এর দক্ষিণ-পশ্চিম কোণে বউ বাজার ও লাল বাজার রয়েছে। এলাকাটি হাওড়া ব্রিজ সংলগ্ন (নাম রবীন্দ্র সেতু)। এর সীমানাগুলির একটি বিবরণ এটিকে নিম্নরূপ রেখেছে: উত্তরের পোস্তা থেকে দক্ষিণে ক্যানিং স্ট্রিট এবং পশ্চিমে স্ট্র্যান্ড রোড থেকে পূর্বের চিত্রপুর রোড পর্যন্ত। এই রুক্ষ সীমার মধ্যে এটি নিজের মধ্যে একটি পৃথিবী।
পুলিশ জেলা
বড় বাজার থানাটি কলকাতা পুলিশের কেন্দ্রীয় বিভাগের অন্তর্গত। এটি ৪, মল্লিক স্ট্রিট, কলকাতা-৭০০০০৭ এ অবস্থিত।
তালতলা মহিলা থানা কেন্দ্রীয় পুলিশ বিভাগের আওতাধীন সমস্ত পুলিশ জেলাগুলিকে অন্তর্ভুক্ত করে বউবাজার, বড় বাজার, গিরিশ পার্ক, হরে স্ট্রিট, জোড়াসাঁকো, মুচিপাড়া, নিউ মার্কেট, তালতলা ও পোস্তা।
গোপীবল্লভপুর
ঐতিহাসিক ভাবে এই স্থানটির গুরুত্ব রয়েছে । মারাঠা বর্গীরা যখন বাঙলা আক্রমণ করেছিল তখন এই অঞ্চলে তাদের আস্তানা ছিল । আর তা থেকেই এখানকার একটি জায়গায় নাম বর্গীডাঙা হয় ।
থানা
গোপীবল্লভপুর থানার প্রশাসনিক এলাকা হল গোপীবল্লভপুর ১ সমষ্টি উন্নয়ন ব্লক।
পরিবহন
কলকাতা ও ওড়িশা উভয় স্থান থেকে সড়ক পথের সাহায্যে গোপীবল্লভপুরে প্রবেশ করা যায়। এসপ্ল্যানেড থেকে গোপিবলভপুর পর্যন্ত নিয়মিত ডিলাক্স বাস পরিষেবা পাওয়া যায়। উল্লেখযোগ্য বাস পরিষেবা হল নীলমাধব বাস সার্ভিস, জয়মাধব বাস সার্ভিস, দেবদাস বাস সার্ভিস, দাস অ্যান্ড দাস বাস সার্ভিস এবং ধামসাই রুটের বাস পরিষেবা। কটক, ভুবনেশ্বর ও পুরী পর্যন্ত রাত্রিকালীন বাস পরিষেবা পাওয়া যায় গোপীবল্লভপুর থেকে।
রেলপথের জন্য, গোপীবল্লভপুর থেকে ৪৮ কিমি দূরে ঝাড়গ্রাম শহরে যেতে হয়। ঝড়গ্রাম শহরের সঙ্গে হাওড়া স্টেশন তথা কলকাতার মধ্যে যোগাযোগ রক্ষা করে ইস্পাত এক্সপ্রেস । এই এক্সপ্রেস ট্রেন হাওড়া থেকে ঝাড়গ্রাম পৌঁচ্ছাতে  দুই ঘণ্টার বেশি সময় নেয়। এছাড়াও, খড়গপুর রেলওয়ে স্টেশন থেকে বেশ কয়েকটি বাস পাওয়া যায় গোপীবল্লভপুর পৌঁচ্ছাতে।
রাজ্য মহাসড়ক ৯ (পশ্চিমবঙ্গ) দুর্গাপুর (পশ্চিম বর্ধমান জেলায় অবস্থিত)  শহরের সঙ্গে   নয়াগ্রামকে (ঝাড়গ্রাম জেলা অবস্থিত) যুক্ত করেছে এবং এই মহাসড়কটি  গোপীবল্লভপুরকে যুক্ত করেছে মাঝ পথে। পশ্চিমবঙ্গ, ওড়িষ্যা রাজ্যের সীমানায় অবস্থিত হওয়ায় কারনে যোগাযোগ এর গুরুত্ব অপরিসীম ।